Diari Oficial de la Generalitat Valenciana


Sumari del DOGV 3628, del 18-11-1999 (1999/9718)

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a expedient d’expropiació forçosa de l’Ajuntament de València.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3628

Data del DOGV
:   18-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9718


Data del document
:   09-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * expropiació
    * administració local

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de València. [1999/X9718]
  
El Govern Valencià, en la reunió del dia 9 de novembre de 1998, adoptà l'acord següent:
  
L'Ajuntament de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un tanatori (1ª fase) al Camí Vell de Picassent.
  
Aquesta declaració d'urgent ocupació es justifica per les següents raons:
  
Els serveis funeraris que ofereix l'Ajuntament als seus veïns s'han centrant en la inhumació de cadàvers i restes cadavèriques en els distints cementeris municipals; i més recentment, des de l'any 1988, també en la cremació de cadàvers i restes, amb la posada en servei i posterior ampliació dels forns incineradors instal·lats en dependències annexes al Cementeri General.
  
Els recents canvis en l'entorn urbà i en els usos sanitaris i socials donen lloc a modificacions en matèria de necessitats de serveis als ciutadans. Així, s'ha revelat de forma creixent la demanda social d'un servei de tanatori que, en la ciutat de València, no ha comptat amb la corresponent resposta, ja que les instal·lacions mortuòries dels hospitals, si bé han pal·liat parcialment les conseqüències de la carència de dit servei, no poden considerar-se suficients ni adequades per a això.
  
En conseqüència, l'Ajuntament, entenent que la necessitat d'aquest servei de tanatori és d'urgent satisfacció, ha pres la iniciativa perquè, prèvia l'expropiació del sòl necessari i concessió de la construcció de l'edifici adequat i posterior gestió del servei, la ciutat de València dispose, en el menor termini possible, d'un servei tan necessari del que fins ara manca.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià,
  
ACORDA
  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de València per a l'execució del projecte de Construcció d'un tanatori (1ª fase) al Camí Vell de Picassent.
  
Relació de béns afectats
  
Finca núm. 1.
  
Titular: Franco i José Enrique Duart Catalá.
  
Adreça: c/ de Colom 58 i c/ de Ciril Amorós núm. 24.
  
Ref. Cadastral: 3994802 i 3993901.
  
Descripció: terreny de 7.178 m², Camí Vell de Picassent.
  
Finca núm. 2.
  
Titular: Franco i José Enrique Duart Catalá.
  
Adreça: c/ de Colom 58 i c/ de Ciril Amorós núm. 24.
  
Ref. Cadastral: 3994802.
  
Descripció: terreny de 2.561 m², Camí Vell de Picassent.
  
Finca núm. 3.
  
Titular: Franco i José Enrique Duart Catalá.
  
Adreça: c/ de Colom 58 i c/ de Ciril Amorós núm. 24.
  
Ref. Cadastral: 3994802.
  
Descripció: terreny de 243 m², Camí Vell de Picassent.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 9 de novembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO